Cuneiform Tablet BIN 4 56 (NBC 1716)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lúm qí-bi₄-ma um-ma e-nu-be-lúm-ma a-dí a-lá-ḫi-im DUMU zi-ku-ḫi-im ša 6.33333 ma-na KÙ.BABBAR a-šùr-DÙL ḫa-bu-lu-šu-un ŠÀ.BA 4 ma-na KÙ.BABBAR il₅-qé ú ta-aḫ-sí-is-tum e-lá-nu-ma i-ma-ḫa-ar sà-ki-im ta-ba-ší ta-aḫ-sí-is-tám a-mur-ma ší-tí KÙ.BABBAR-pì-kà 2.33333 ma-na KÙ.BABBAR šu-ma ṣí-ib-tám e-ri-iš-kà 10 GÍN ú 0.33333 ma-na KÙ.BABBAR dí-šu-um šu-ma lá i-mu-wa té-er-ta-kà li-li-kam ANŠE ù 10 ku-ta-ni SIG₅-tim ša i-ba-ší-ú-ni e-li-iš iš-tí ḫu-ra-ṣa-nim áb-kà-šu-nu ú TÚG.ḪI.A ma-ṭí-ú-tum iš-tí-kà a qá-tí-a i-ta-du-im šu-ma ta-ḫa-ša-aḫ li-bi₄-ší-ú ANŠE ki-ib-šu-um iš-tí-kà li-zi-iz